
ΕΛΛΗΝΙΚΗ ΔΗΜΟΚΡΑΤΙΑ

ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ

ΔΕΛΤΙΟ  ΤΥΠΟΥ     
         Αγρίνιο, 19 Οκτωβρίου 2026
Με απόλυτη επιτυχία, μεγάλη προσέλευση και πλήθος γεύσεων
 ολοκληρώθηκε το 2ο Φεστιβάλ Γαστρονομίας 
«Γεύσεις Γης και Θάλασσας Αιτωλοακαρνανίας» 
στο Αγρίνιο
Με ιδιαίτερη επιτυχία, εντυπωσιακή προσέλευση κόσμου και μια πανδαισία τοπικών γεύσεων πραγματοποιήθηκε το 2ο Φεστιβάλ Γαστρονομίας «Γεύσεις Γης & Θάλασσας Αιτωλοακαρνανίας». Η εκδήλωση έλαβε χώρα το Σάββατο 17 Οκτωβρίου 2026 στην Παλιά Δημοτική Αγορά στο Αγρίνιο και αποτελούσε συνδιοργάνωση του Επιμελητηρίου Αιτωλοακαρνανίας, του Δήμο Αγρινίου και της ΣΑΕΚ (πρώην ΙΕΚ) Τομή Αγρινίου, ενώ τελούσε υπό την αιγίδα της Λέσχης Αρχιμαγείρων Ελλάδος.

Σκοπός και επίκεντρο του Φεστιβάλ ήταν η ανάδειξη των εξαιρετικών προϊόντων που παράγουν οι τοπικές επιχειρήσεις, η ενίσχυση της ιδιαίτερης γαστρονομικής ταυτότητας της Αιτωλοακαρνανίας, καθώς και η δυναμική συμμετοχή των τοπικών Πολιτιστικών Συλλόγων. Βασικός στόχος της πρωτοβουλίας ήταν να φέρει κοντά τους πολίτες, τους γονείς και τα νέα παιδιά στα τοπικά αγαθά και στις τοπικές επιχειρήσεις, μέσα από δημιουργικά δρώμενα που καλλιεργούν την επαφή με τον γαστρονομικό μας πλούτο και τα παραδοσιακά επαγγέλματα, τα οποία αποτελούν αναπόσπαστο κομμάτι του τοπικού πολιτισμού.

Στην εκδήλωση συμμετείχαν με μεγάλη επιτυχία επιχειρήσεις και πολιτιστικοί σύλλογοι του νομού, οι οποίοι παρουσίασαν τα προϊόντα τους και προσέφεραν μοναδικές γευστικές δημιουργίες στους επισκέπτες.

Ιδιαίτερα μεγάλη ήταν η συμμετοχή παιδιών και γονέων στη δράση «Junior Chef», ένα πρωτότυπο εργαστήρι γαστρονομικών δημιουργιών για παιδιά που συντόνισε ο executive pastry chef και μέλος της Λέσχης Αρχιμαγείρων Ελλάδας, Κωνσταντίνος Πίτσιος. Παράλληλα, το κοινό καθήλωσαν τα master classes μαγειρικής και ζαχαροπλαστικής, όπου 8 (οκτώ) διακεκριμένοι εκπρόσωποι της Λέσχης Αρχιμαγείρων Ελλάδας παρουσίασαν συνταγές εμπνευσμένες από την τοπική παράδοση, χρησιμοποιώντας αποκλειστικά υλικά από επιχειρήσεις της Αιτωλοακαρνανίας. Η γιορτή έκλεισε με τον παραδοσιακό διαγωνισμό ραβανί, ο οποίος συγκέντρωσε 40 εξαιρετικές συμμετοχές, με τις πέντε καλύτερες εξ αυτών να βραβεύονται.
Τις εντυπώσεις έκλεψε επίσης η έκθεση παραδοσιακών επαγγελμάτων. Με την υποστήριξη δεκάδων τοπικών επιχειρήσεων, στήθηκε μια νοητή διαδρομή – ένας ενδεικτικός χάρτης των προϊόντων αριστείας, της παραγωγής και της μεταποίησης. Στόχος της δράσης ήταν να αναδειχθεί η αξία της εργασίας, ο κόπος και η ομορφιά της δημιουργίας των αγροδιατροφικών προϊόντων, που συνιστούν αναπόσπαστο κομμάτι του πλούτου και του πολιτισμού της Αιτωλοακαρνανίας.

Την εκδήλωση υποστήριξαν με ειδικές δράσεις η Ένωση Επαγγελματιών Εστίασης και Αναψυχής και ο Σύλλογος Αρτοποιών Αγρινίου. Με τη συνέργεια δύο επιχειρήσεων-μελών τους, μαγείρεψαν και παρουσίασαν στο πλαίσιο της εκδήλωσης έναν πλούσιο μπουφέ με αλμυρά και γλυκά εδέσματα/γεύματα για όλους τους επισκέπτες.

Το Επιμελητήριο Αιτωλοακαρνανίας εκφράζει τις θερμές του ευχαριστίες στις συμμετέχουσες επιχειρήσεις και στους πολιτιστικούς συλλόγους που έλαβαν μέρος με φυσική παρουσία στο φεστιβάλ (με αλφαβητική σειρά):

ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΕΛΑΙΟΠΑΡΑΓΩΓΩΝ ΑΙΤΩΛΟΑΚΑΡΝΑΝΙΑΣ -ΑΙΤΟΛΙΑ OLIVES, ΑΥΓΟΤΑΡΑΧΟ ΣΤΕΦΟΣ, ΒΙΟΛΟΓΙΚΟ ΑΓΡΟΚΤΗΜΑ ΒΕΡΓΑ, ΓΡΙΒΑΣ ΟΙΝΟΠΟΙΕΙΟ, ΓΡΑΜΜΕΝΟΥ ΑΙΚΑΤΕΡΙΝΗ-Ο ΚΗΠΟΣ ΤΩΝ ΕΣΠΕΡΙΔΩΝ, ΚΑΡΒΕΛΑΣ ΑΒΕΕ, ΚΟΥΤΕΡΗΣ-AGRINIO-COOKIES–ΑΓΡΙΝΙΩΤΙΚΟ ΜΠΑΚΛΑΒΑΔΑΚΙ, ΛΟΥΚΟΥΜΑΚΙ ΑΓΡΙΝΙΟΥ, XIROS ΑΛΑΤΙ ΜΕΣΟΛΟΓΓΙΟΥ Μ.ΙΚΕ, ΟΙΚΟΓΕΝΕΙΑ ΑΛΕΞΑΚΗ ΤΥΡΟΚΟΜΙΚΑ ΓΑΛΑΚΤΟΚΟΜΙΚΑ ΠΡΟΙΟΝΤΑ, ΠΑΠΑΘΑΝΑΣΟΠΟΥΛΟΣ ΚΩΣΤΑΣ-ΤΟ ΠΕΤΡΙΝΟ ΧΩΡΙΟ – ΟΙΝΟΠΟΙΕΙΟ, ΠΟΛΙΤΙΣΤΙΚΟΣ ΣΥΛΛΟΓΟΣ ΑΜΟΡΓΙΑΝΩΝ «Η ΑΙΧΜΗ», ΠΟΛΙΤΙΣΤΙΚΟΣ ΣΥΛΛΟΓΟΣ ΑΠΑΝΤΑΧΟΥ ΠΕΡΔΙΚΑΚΙΩΤΙΣΣΩΝ, ΠΟΛΙΤΙΣΤΙΚΟΣ ΣΥΛΛΟΓΟΣ ΠΟΝΤΙΩΝ ΑΞΕΧΑΣΤΕΣ ΠΑΤΡΙΔΕΣ, ΠΟΛΙΤΙΣΤΙΚΟΣ ΕΞΩΡΑΪΣΤΙΚΟΣ ΣΥΛΛΟΓΟΣ ΣΠΟΛΑΙΤΑΣ «Η ΑΓΙΑ ΠΑΡΑΣΚΕΥΗ», ΠΟΛΙΤΙΣΤΙΚΟΣ & ΜΟΡΦΩΤΙΚΟΣ ΣΥΛΛΟΓΟΣ ΧΑΛΚΙΟΠΟΥΛΩΝ, ΣΒΟΛΗ ΣΤΑΥΡΟΥΛΑ «ΦΡΑΣΤΡΟΥΓΓΗΣ», ΣΥΝΕΤΑΙΡΙΣΜΟΣ ΕΛΑΙΟΛΑΔΟΥ ΜΑΚΡΥΝΕΙΑΣ, ΤΖΙΦΡΗΣ ΓΑΛΑΚΤΟΚΟΜΙΚΑ ΠΡΟΙΟΝΤΑ, ΦΩΛΙΑΣ ΓΕΩΡΓΙΟΣ ΤΟΥ ΙΩΑΝΝΗ-ΑΓΟΡΑ ΚΡΕΑΤΩΝ ΑΜΦΙΛΟΧΙΑΣ.
Ευχαριστεί επίσης θερμά τους χορηγούς προϊόντων, γαστρονομικών εδεσμάτων και εξοπλισμού που υποστήριξαν έμπρακτα την εκδήλωση:
ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΕΛΑΙΟΠΑΡΑΓΩΓΩΝ ΑΡΧΑΙΑ ΩΛΕΝΕΙΑ, ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΕΛΑΙΟΠΑΡΑΓΩΓΩΝ ΑΙΤΩΛΟΑΚΑΡΝΑΝΙΑΣ - ΑΙΤΟΛΙΑ OLIVES, ΑΡΤΟΠΟΙΕΙΟ ΜΑΚΡΗΣ ΣΤΕΛΙΟΣ, ΓΑΙΑ Α.Ε., ΓΙΑΝΝΙΚΑΣ ΣΤΕΛΙΟΣ ΠΡΩΤΕΣ ΥΛΕΣ ΖΑΧΑΡΟΠΛΑΣΤΙΚΗΣ, ΓΡΙΒΑΣ ΟΙΝΟΠΟΙΕΙΟ, ΕΛΑΙΟΛΑΔΟ ΕΤΟΛΕΑ, ΕΣΤΙΑΤΟΡΙΟ PEPE ROSSO, ΗΛΙΔΑ Α.Ε. ΕΛΙΕΣ, ΚΑΤΕΨΥΓΜΕΝΑ ΠΡΟΙΟΝΤΑ ΚΑΨΑΛΗΣ ΓΙΑΝΝΗΣ, ΚΟΚΑΛΗΣ ΔΗΜΗΤΡΙΟΣ ΥΓΡΑΕΡΙΟ, ΚΟΚΟΣΟΥΛΑΣ ΣΤΑΥΡΟΣ, ΚΡΕΟΠΩΛΕΙΟ ΓΙΑΝΝΗΣ ΜΟΛΩΝΗΣ, ΜΥΡΓΙΑΝΝΗΣ-CAKE SECRET, ΟΥΖΟ ΤΡΙΚΕΝΕΣ, ΠΑΠΑΘΑΝΑΣΟΠΟΥΛΟΣ ΚΩΣΤΑΣ-ΤΟ ΠΕΤΡΙΝΟ ΧΩΡΙΟ– ΟΙΝΟΠΟΙΕΙΟ, ΠΑΠΑΘΑΝΑΣΙΟΥ ΑΒΕΕ – ΤΥΡΟΚΟΜΙΚΑ, ΤΥΡΟΚΟΜΕΙΟ ΑΜΦΙΛΟΧΙΑΣ ΠΕΤΡΑΤΟΣ, ΠΟΤΟΠΟΙΑ ΔΥΤΙΚΗΣ ΕΛΛΑΔΟΣ-ΤΟ ΒΡΑΧΩΡΙΤΙΚΟ, ΤΥΡΟΚΑΜ Α.Ε. ΤΥΡΟΚΟΜΙΚΑ ΠΡΟΙΟΝΤΑ ΑΜΦΙΛΟΧΙΑΣ, ΦΩΛΙΑΣ ΓΕΩΡΓΙΟΣ ΤΟΥ ΙΩΑΝΝΗ-ΑΓΟΡΑ ΚΡΕΑΤΩΝ, ΧΡΗΣΤΟΣ ΑΝΔΡΕΣΑΣ ΠΡΩΤΕΣ ΥΛΕΣ ΖΑΧΑΡΟΠΛΑΣΤΙΚΗΣ, ΦΩΤΗΣ ΛΟΗΣ ΕΞΟΠΛΙΣΜΟΣ ΨΥΓΕΙΩΝ. 
Τέλος, το Επιμελητήριο ευχαριστεί θερμά τους διακεκριμένους εκπροσώπους και Σεφ της Λέσχης Αρχιμαγείρων Ελλάδος που καθοδήγησαν τις γαστρονομικές δράσεις: Κωνσταντίνο Πίτσιο, Κοσμά Αναστασίου, Σπύρο Κασιώρη, Ιωάννη Κακλή, Αναστάσιο Ραγκούση, Στάθη Αλεξανδρή, Παναγιώτη Τσίμα, Στέφανο Διαμαντόπουλο και Πέτρο Κουτέρη.

